section_heading: Životopis
paragraph_text: God. 1524. otputovao je u Rim s pet malih slika, uključujući Obrezanje Krista i Autoportret u konveksnom ogledalu, tražeći skrb od pape Klementa VII. Giorgio Vasari spominje kako je ovaj mladi umjetnik bio slavljen kao "reinkarnacija Rafaela". U siječnju 1526. je sa svojim stricem, Pierom Ilariom, za crkvu San Salvatore in Lauro započeo oltarnu sliku Vizija svetog Jeronima (1526. – 27., Državna galerija, London). Već sljedeće godine je, nakon brojnih sukoba s drugim umjetnicima, pobjegao iz Rima. Sljedeće tri godine živio je i slikao u Bologni gdje je od 1528. – 29. naslikao Bogorodicu sa svecima i Svetu Margaretu (Pinakoteka, Bologna), te Gospu od ružarija (Dresden) i ''Gospu sa sv. Zakarijem'' (Uffizi).